
Comisia pentru buget,

finanţe şi bănci

Bucureşti,       06.03.2002  

Nr. 22/858

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 163/2001 privind reglementarea unor măsuri financiare,  cu care comisia noastră a fost sesizată în fond, în procedură de urgenţă, cu adresa Biroului Permanent nr. 692 din 17 decembrie 2001.

La întocmirea raportului, Comisia a avut în vedere şi avizele primite de la următoarele Comisii:

1. Comisia pentru politică economică, reformă şi privatizare.

2. Comisia juridică, de disciplină şi imunităţi.

De asemenea, Comisia a avut în vedere şi Avizul Consiliului Legislativ.

În raport de obiectul şi conţinutul său, proiectul de Lege face parte din categoria legilor ordinare.

PREŞEDINTE,

Prof. dr. Florin Georgescu

Comisia pentru buget,

finanţe şi bănci

Bucureşti,             06.03.2002

Nr. 858

RAPORT

asupra proiectului de Lege pentru aprobarea Ordonanţei de urgenţă a Guvernului nr. 163/2001 privind reglementarea unor măsuri financiare

In urma examinării proiectului de Lege pentru aprobarea Ordonanţei de urgenţă a Guvernului nr. 163/2001 privind reglementarea unor măsuri financiare, în şedinţa din 6 martie 2002, Comisia, cu unanimitate de voturi, a hotărât ca acesta să fie supus spre dezbatere şi adoptare Plenului Camerei Deputaţilor cu următoarele amendamente:

Nr.

crt.
Text iniţial
Text propus de Comisie

(autorul amendamentului)
Motivare

1.
“Articol unic – Se aprobă Ordonanţa de urgenţă a  Guvernului nr. 163/2001 privind reglementarea unor măsuri financiare.”
Articolul unic al Legii se completează şi va avea următorul cuprins:

“Articol unic – Se aprobă Ordonanţa de urgenţă a  Guvernului nr. 163/2001 privind reglementarea unor măsuri financiare, publicată în Monitorul Oficial al României, Partea I. nr. 798 din 13 decembrie 2001, cu următoarele modificări şi completări:”

Autor: Comisia pentru buget, finanţe şi bănci 


Precizarea este necesară pentru respectarea normelor de tehnică legislativă.

2.
“Art. III – (4) Strategia şi priorităţile anuale pentru imaginea externă a ţării se stabilesc de Consiliul interministerial pentru imagine externă, denumit în continuare Consiliul interministerial, format din primul-ministru, ministrul pentru coordonarea Secretariatului General al Guvernului, ministrul afacerilor externe, ministrul informaţiilor publice, ministrul integrării europene, ministrul culturii şi cultelor, ministrul turismului, ministrul tineretului şi sportului, ministrul educaţiei şi cercetării, ministrul finanţelor publice şi preşedintele Fundaţiei Culturale Române.”
1. Alineatul 4 al Art. III se modifică şi va avea următorul cuprins:

“(4) Strategia şi priorităţile anuale pentru imaginea externă a ţării se stabilesc de Consiliul interministerial pentru imagine externă, denumit în continuare Consiliul interministerial, format din primul-ministru, ministrul pentru coordonarea Secretariatului General al Guvernului, ministrul afacerilor externe, ministrul informaţiilor publice, ministrul integrării europene, ministrul culturii şi cultelor, ministrul turismului, ministrul comunicaţiilor şi tehnologiei informaţiei ministrul tineretului şi sportului, ministrul educaţiei şi cercetării, ministrul finanţelor publice şi preşedintele Fundaţiei Culturale Române. La lucrările Consiliului interministerial pot participa, în calitate de invitaţi, şi reprezentanţi ai altor autorităţi şi instituţii publice, ai formaţiunilor politice reprezentate parlamentar, ai societăţii civile şi ai comunităţii oamenilor de afaceri. ”

Autor: Comisia pentru buget, finanţe şi bănci 


Text preluat din Ordonanţa de urgenţă a  Guvernului nr. 13/2002 pentru modificarea art. III din O.U.G. 163/2001 privind reglementarea unor măsuri financiare.

3
Art. III –  (7)

“(7) În cadrul Consiliului interministerial funcţionează Comisia de evaluare, formată din secretari de stat cu atribuţii în domeniul imagine – comunicare din cele 8 ministere, un secretar de stat din cadrul Secretariatului General al Guvernului şi vicepreşedintele Fundaţiei Culturale Române.”
2. Alineatul 7 al Art. III se modifică şi va avea următorul cuprins:
“(7) În cadrul Consiliului interministerial funcţionează Comisia de evaluare, formată din secretarii de stat cu atribuţii în domeniul imagine – comunicare din cele 9 ministere, un secretar de stat din cadrul Secretariatului General al Guvernului şi vicepreşedintele Fundaţiei Culturale Române.”

Autor: Comisia pentru buget, finanţe şi bănci 


Text preluat din Ordonanţa de urgenţă a  Guvernului nr. 13/2002.

4.
Art. III alin. (11)

“(11) Din bugetul de stat, prin bugetul Secretariatului General al Guvernului se finanţează:

a) proiecte de promovare a imaginii României, realizate prin angajarea unor servicii specializate ale unor companii române şi străine;

b) realizarea unor pagini de prezentare a României în cotidiene de notorietate din străinătate şi a unor emisiuni pe posturi de televiziune;

c) proiecte de prezentare a economiei româneşti în ansamblu sau a unor sectoare economice şi informări periodice destinate agenţiilor de rating, băncilor de investiţii, mediilor economice occidentale în general;

d) susţinerea editării de material documentar cu tematici diverse – prezentare generală a ţării, economie, turism, cultură – pe suporturi diferite, cum sunt tipăriturile, compact-discurile, casetele video etc.;

e) organizarea de acţiuni comune cu grupuri de reflecţie prestigioase din Statele Unite ale Americii şi din Europa pe teme de integrare europeană şi euroatlantică;

f) proiecte de programe culturale şi de informare, precum şi de investiţii în echipamente informatice şi de comunicare, vizând susţinerea activităţii institutelor şi centrelor culturale şi de informare româneşti din străinătate;

g) proiecte de sprijinire a activităţii consulatelor onorifice şi a asociaţiilor comunităţilor româneşti;

h) sprijinirea apariţiei unor ziare şi publicaţii ale comunităţilor româneşti din ţările vecine şi finanţarea unor programe de învăţământ la distanţă pentru tinerii de origine română din comunităţile româneşti de pretutindeni;

i) proiecte de avengură prezentate  în centrele de interes politic şi economic; cicluri sub genericul “Festivalul/Anul/Luna/Săptămâna/Zilele României”; mari evenimente aniversare româneşti, manifestări culturale complementare pentru reuniuni politice, diplomatice, economice, internaţionale, din ţară şi din străinătate; participări la expoziţii mondiale; candidaturi româneşti pentru Capitala Europeană a Culturii;

j) realizarea şi amplasarea în străinătate a unor monumente care omagiază personalităţi şi evenimente româneşti.”
3. Partea dispozitivă precum şi literele a), b) şi e) ale alineatului (11) ale Art. III se modifică şi vor avea următorul cuprins:

k) “(11) Din bugetul de stat, precum şi din donaţii, sponsorizări şi din alte surse atrase în condiţiile legii prin bugetul Secretariatului General al Guvernului se finanţează:

a) proiecte de promovare a imaginii României, realizate inclusiv prin angajarea unor servicii specializate ale unor companii române şi străine;

realizarea unor pagini de prezentare a României în cotidiene de notorietate din străinătate şi în format electronic şi a unor emisiuni pe posturi de televiziune;

…………………………………………………

e) organizarea de acţiuni comune cu grupuri de reflecţie prestigioase din Statele Unite ale Americii şi din Europa, precum şi cu reprezentanţi ai societăţii civile, pe teme de integrare europeană şi euroatlantică;

Autor: Comisia pentru buget, finanţe şi bănci
Idem

5.
Text nou
4. Alineatul (11) al Art. III se completează cu o literă nouă k) cu următorul cuprins:

“k) cheltuieli necesare organizării în ţară a unor acţiuni cu caracter internaţional privind imaginea externă a României, stabilite prin hotărâre a Guvernului.”

Autor: deputat Lucia Cornelia Lepădatu – Comisia pentru economică, reformă şi privatizare




6.
Text nou
5. După alineatul (11) al Art. III se introduce un nou alineat (111) cu următorul cuprins:

“(111) În cazul în care la acţiunile prevăzute la alin. (11) lit. k) participă şi alte ministere sau organe de specialitate ale administraţiei publice centrale, sumele necesare acestora se asigură prin suplimentarea bugetelor instituţiilor respective şi diminuarea corespunzătoare a bugetului Secretariatului General al Guvernului.”

Autor: deputat Lucia Cornelia Lepădatu – Comisia pentru economică, reformă şi privatizare


PREŞEDINTE,

Prof. dr. Florin Georgescu
SECRETAR,

Dr. Daniel Ionescu

        Expert parlamentar:

        Măţan Ofelia

        Onete Alexandru

